唔好同**龐德公**、**艾茲拉龐德**同**占士邦**搞亂。

**龐德**（粵拼：pong4 dak1；？—219年），又寫**龐悳**（悳同德），字**令明**（ling6 ming4），南安狟道人（而家甘肅武山），係東漢末年、三國初年嘅人，原本係馬騰嘅將員，後來成爲曹魏嗰派軍隊嘅將領。佢出名在於佢參加咗三國時嘅兩場大戰，潼關之戰（211年）同樊城之戰（219年）。

事蹟
--

龐德出世喺而家甘肅，出世年未知。喺佢少時，龐德就參加入政權度做嘢，佢當時嘅官職係從事，係佢居住緊嘅州郡嘅官吏。中平年間，佢跟住馬騰，喺西涼刺史令下去打擊造反嘅羌、氐族人。由於屢立戰功，之後佢升官職做校尉。

### 跟馬超平亂

建安年間，曹操出軍去黎陽打作亂嘅袁譚、袁尚，袁譚派郭援、高幹進攻河東來分散曹操兵力。曹操舉派鎮守關中嘅司隸校尉鍾繇去平亂，要佢督率關中諸將一齊合力打高幹、郭援。

早先馬騰、韓遂有衝突，鍾繇寄信畀佢哋幫佢哋分析利害，要求兩邊和解，於是鍾繇同馬騰結緣。所以呢下佢提議馬騰出軍配合討伐郭援同高幹。馬騰舉馬超帶住西涼軍做督軍從事，配合鍾繇嘅朝廷軍去平陽打郭援、高幹。龐德亦得舉做馬超部將，於是跟住佢去打呢場戰役。

據《三國志》而知龐德斬死咗叛亂軍主將郭援。《三國志》喺《馬超傳》同《龐德傳》肯定咗兩次呢個細節，據此，肯定到龐德殺咗郭援，割咗佢首級，喺呢場仗度，龐德「做先鋒進攻郭援、高幹，大破敵軍，親手斬低郭援嘅頭」。

另外，《魏略》記低呢件事更多細節：龐德斬得一個首級，唔知嗰個就係郭援。戰局散咗後，衆人都話郭援死咗，不過搵唔到首級。郭援係鍾繇嘅外甥。之後龐德嘅箭袋度跌咗個頭出來，鍾繇認到個頭就立即喊啦。龐德同鍾繇謝罪，鍾繇話：「郭援雖係我外甥，但佢係國賊。你又據何事來同我謝罪呢？」

呢場仗之後，龐德自校尉升職到中郎將，重封到爵位都亭侯。

### 繼續征戰

之後張白騎喺弘農領導叛軍，龐德又跟住馬騰去征伐，喺兩殽攻破張白騎。每當出戰，龐德「經常衝鋒陷陣打退敵軍，勇氣喺三軍之上」。

之後馬騰徵去做衛尉，龐德又做返馬超嘅屬下，同馬超一齊接管軍閥軍隊。

### 潼關大戰

內文：潼關之戰
211年，龐德同馬騰嘅仔馬超帶軍喺潼關之戰中打曹操。西涼軍佔得長安同潼關，不過之後曹操反攻勝利，打敗馬超軍。龐德共馬超走佬西面。

喺潼關場仗度，龐德始終係西涼軍嘅勇猛員將，喺各場仗中佢一直係衝鋒打頭嘅人，係西涼軍嘅主力員將。《三國演義》就話佢正係獻計畀馬超去佔長安城嘅人。

### 襲擊隴上

喺潼關失敗咗後，佢共馬超同馬岱走咗入羌人控制嘅地方，之後不斷招兵買馬準備反攻曹軍。

213年，龐德同馬超喺隴上又再起兵打曹軍，佢哋支軍好快佔據到各個緊要地點如冀城。龐德交付到任務去鎮守冀城。

之後，下面各個串好咗嘅漢人將領反叛馬超，同曹軍配合打擊佢，佢無曬符唯有走去漢中投軍於張魯，龐德亦跟住佢嘅主家去咗嗰度。

### 轉跟曹操

214年，馬超投降劉備，而龐德繼續跟張魯（《三國演義》寫話因爲病咗，於是龐德重留喺漢中）。215年，曹操進攻張魯，佔咗漢中，龐德跟住張魯投降曹軍（演義中寫爲曹操進攻陽平關（中文：陽平關）時，張魯派龐德出戰曹操，因爲佢哋以前爲敵過。曹操睇龐德有才能，於是搵計捉咗龐德，然後招降佢。龐德就噉轉跟曹操）。曹操早就聽聞龐德驍勇善戰，於是封佢做立義將軍，賜爵關門亭侯，享祿300戶民（俸祿來自收租、稅）。

### 樊城戰陣

內文：樊城之戰
關羽捉咗將領龐德嘅景象
219年，侯音、衞開喺宛縣造反叛離曹操。龐德引領本部軍隊合埋曹仁一齊圍打宛縣，斬侯音、衞開，然後南下喺樊城駐軍，進攻關羽。《三國演義》寫話曹操封于禁做征南將軍（正史中係曹仁）、龐德做征西都先鋒，于禁共龐德起七道軍進攻關羽來解圍樊城。

喺樊城嘅各將領睇龐德嘅堂哥龐柔喺漢中服務於劉備，心度都思疑佢嘅忠誠。

於是佢慷慨宣佈：

|  |  |  |
| --- | --- | --- |
| 「 | 我已領受國恩，就義應該以死來報答。我想親征去打關羽。今年若果我無殺到關羽，必係關羽來殺我。（我受國恩，義在效死。我欲身自擊羽。今年我不殺羽，羽當殺我。） | 」 |

之後龐德親征共關羽交戰，龐德支箭射中關羽額頭。（演義中寫爲，龐德畀關羽打，喺危急關頭，佢放箭射中關羽左臂。關羽喺斬龐德之後到樊城，又畀曹仁喺右手射入有毒藥嘅箭，令到關羽要養傷，之後係刮骨療傷嘅情節。）曹仁落令畀龐德喺樊城北面十里處屯軍，嗰陣時遇到個天落咗超過十日嘅大雨，漢江嘅水變大，樊城牆腳下嘅平地水深五六丈，龐德共諸將喺堤上避大水。

關羽因呢個機會指揮水軍用船去襲擊，四部大船上嘅兵一齊向堤上射箭。龐德着住身甲，揸住弓箭，身手非凡噉令啲箭都射中。

喺關羽猛烈進攻嘅壓力下，將軍董衡同部將董超想投降，都畀龐德斬死來提高精神戰鬥。

場交戰打得好惡，「自朝早打到午後」，關羽更加集中軍力猛打，啲箭無曬時，關羽又用短兵器接住打。龐德同督將成何講：

|  |  |  |
| --- | --- | --- |
| 「 | 我聽話良將唔會驚死來苟且甩身，烈士唔會毀名節來求生，今日，係我死喺度嘅日子。（吾聞良將不怯死以苟免，烈士不毀節以求生，今日，我死日也。） | 」 |

於是決心戰鬥到最後，越打越㷫，氣勢越强猛，而啲水逐漸升高，將士都出曬降。龐德共一位員將、兩個部隊指揮長，四個人一齊走，一齊拉弓放箭，坐住一隻細船諗定走返去曹仁嘅營寨。

水大導致船反咗，弓箭跌咗唔見曬，只能攬實隻船喺浪度浮，之後畀關羽捉住（演義寫成係周倉捉佢嘅）。龐德雖捉咗入敵人手中，但重氣勢軒昂，企直唔下跪。

關羽講話：「你堂哥人喺漢中，我想用你做將，唔早啲投降係爲乜？」龐德鬧關羽話：

|  |  |  |
| --- | --- | --- |
| 「 | 衰仔，乜嘢叫投降！魏王百萬甲兵，威振天下。你劉備只係尋常人咋，豈有能力匹敵！我寧願做魏國嘅鬼，絕對唔會做逆賊嘅虜將。（豎子，何謂降也！魏王帶甲百萬，威振天下。汝劉備庸才耳，豈能敵邪！我寧為國家鬼，不為賊將也。） | 」 |

於是龐德畀關羽殺咗。《三國演義》中寫話關羽嘅水攻計令魏軍大敗，生擒龐德。由於佢唔投降，龐德畀關羽拉出去斬頭，關羽睇佢噉心中嘆息可憐，於是佢幫佢體面埋葬。

曹操聽聞後好心痛，喊到眼淚濕濕，於是封畀龐德兩個仔做列侯。曹丕升繼王位，立即派人到龐德墓賜佢諡號，有詔策話：

>  以前先軫被殺割頭，王蠋㓤股自刎，捨棄身體來殉節，古代已經讚美。想必侯喺軍中嘅果敢剛毅已經明瞭，爲國難亡身之舉亦已成名，當時有名，於義氣高及前人，寡人十分之嘆息崇敬，而家賜諡做壯侯。  
> （昔先軫喪元，王蠋絕脰，隕身徇節，前代美之。惟侯式昭果毅，蹈難成名，聲溢當時，義高在昔，寡人愍焉，諡曰壯侯。） 
> 
> 

曹丕又賜龐德嘅四個仔（當中有龐會）爵位關內侯，都得到食邑百戶。龐會有老豆嘅勇烈風度，做官到職位中尉將軍，爵位列侯。

龐德嘅墳墓
-----

古時史書記有龐德畀關羽殺咗，但無講明佢條屍喺邊。據王隱喺《蜀記》嘅記載，鍾會平蜀時，派一隊官樂，運龐德屍骸返鄴縣安葬，喺大墓度身首一如生前噉。如果係噉，即係龐德喺畀關羽殺死之後，佢條屍體運咗返去蜀地（有層道理係報功領賞時有得升級）。

不過，史家裴松之否認呢條記載，佢查話龐德死喺樊城，文帝即位，又派使者去龐德嘅墓，噉龐德嘅屍體就唔會喺蜀地。

家庭
--

龐德有四個仔，其中一個叫龐會，另外三人未知名。喺《三國演義》度寫話佢個老婆係李氏。之外重有堂哥龐柔，當時喺蜀地做緊官。

喺《三國演義》
-------

喺作品《三國演義》，龐德自第58回出現。

喺成部作品中，龐德描寫成善戰嘅員將，有氣魄，而且鞠躬盡瘁、忠誠於主。雖然投軍於曹魏幾遲（當曹操喺漢中戰役勝利時，平張魯兼且生擒龐德），不過佢自身有本事、有武術才藝，龐德好快同嗰陣時魏軍各個領頭武將平起平坐，比如許褚、張遼、徐晃、夏侯兄弟。

關於外形，喺作品度無具體描寫佢嘅外形、容貌，只有一個細嘅枝節講到：「龐德着青袍銀鎧，手揸大刀，帶白馬，企喺陣前」（第74回）。書中形象主要通過佢嘅行動、講嘢同戰功來形容。

喺電子遊戲
-----

龐德係好多電子遊戲嘅人物原型，特別係遊戲真·三國無雙，喺呢個遊戲度，佢設置成勇猛嘅魏派武將，喺真·三國無雙4係西涼軍嘅主攻，喺呢版遊戲度，佢設置到似中古時嘅歐洲騎士噉，着住歐洲騎士式嘅盔甲，揸住兩隻戟。喺第五、六代嘅正篇佢無出場，因爲無埞擠，不過出現喺第六代嘅猛將傳，喺第七代度繼續出現。喺第七代佢嘅武器換成狼牙棒。

睇埋
--

* 潼關之戰
* 樊城之戰

參攷資料
----

* 陳壽（著）；裴松之（注）. 〈卷十八 - 魏書：二李臧文呂許典二龐閻傳 - 龐德傳〉. 《《三國志》》.
* 陳壽（著）；裴松之（注）. 〈卷一 - 魏書：武帝紀〉. 《《三國志》》. （建安）七年……小子尚代，譚自號車騎將軍，屯黎陽。秋九月，公征之，連戰。譚、尚數敗退，固守。……（建安）二十四年……八月，漢水溢，灌禁軍，軍沒，羽獲禁，遂圍仁。使徐晃救之。

攷
-

1. ↑  〈兩千年中西曆轉換〉. 中華民國中央研究院資訊服務處.
2. 1 2 3  陳壽（著）；裴松之（注）. 〈魏書：二李臧文呂許典二龐閻傳 - 龐德傳〉. 《《三國志》》. 龐德字令明，南安狟道人也。〈狟音桓。〉少為郡吏州從事。初平中，從馬騰擊反羌叛氐。數有功，稍遷至校尉。
3. 1 2 3 4 5  陳壽（著）；裴松之（注）. 〈魏書：二李臧文呂許典二龐閻傳 - 龐德傳〉. 《《三國志》》. 建安中，太祖討袁譚、尚於黎陽，譚遣郭援、高幹等略取河東，太祖使鍾繇率關中諸將討之。德隨騰子超拒援、幹於平陽，德為軍鋒，進攻援、幹，大破之，親斬援首。〈魏略曰：德手斬一級，不知是援。戰罷之後，眾人皆言援死而不得其首。援，鍾繇之甥。德晚後於鞬中出一頭，繇見之而哭。德謝繇，繇曰：「援雖我甥，乃國賊也。卿何謝之？」〉拜中郎將，封都亭侯。
4. ↑  陳壽. 〈卷三十六 - 蜀書：關張馬黃趙傳 - 馬超傳〉. 《《三國志》》. 騰遣超隨繇討郭援、高幹於平陽，超將龐德親斬援首。
5. 1 2 3 4 5  陳壽. 〈魏書：二李臧文呂許典二龐閻傳 - 龐德傳〉. 《《三國志》》. 後張白騎叛於弘農，德復隨騰征之，破白騎於兩殽間。每戰，常陷陳卻敵，勇冠騰軍。後騰徵為衛尉，德留屬超。太祖破超於渭南，德隨超亡入漢陽，保冀城。後復隨超奔漢中，從張魯。
6. ↑  陳壽. 〈魏書：二李臧文呂許典二龐閻傳 - 龐德傳〉. 《《三國志》》. 太祖定漢中，德隨眾降。太祖素聞其驍勇，拜立義將軍，封關門亭侯，邑三百戶。
7. 1 2  陳壽. 〈魏書：二李臧文呂許典二龐閻傳 - 龐德傳〉. 《《三國志》》. 侯音、衛開等以宛叛，德將所領與曹仁共攻拔宛，斬音、開，遂南屯樊，討關羽。樊下諸將以德兄在漢中，頗疑之。
8. 1 2 3 4  陳壽. 〈魏書：二李臧文呂許典二龐閻傳 - 龐德傳〉. 《《三國志》》. 後親與羽交戰，射羽中額。……仁使德屯樊北十里，會天霖雨十餘日，漢水暴溢，樊下平地五六丈，德與諸將避水上堤。羽乘船攻之，以大船四面射堤上。德被甲持弓，箭不虛發。將軍董衡、部曲將董超等欲降，德皆收斬之。自平旦力戰至日過中，羽攻益急，矢盡，短兵接戰。
9. 1 2 3  陳壽. 〈魏書：二李臧文呂許典二龐閻傳 - 龐德傳〉. 《《三國志》》. 戰益怒，氣愈壯，而水浸盛，吏士皆降。德與麾下將一人，五伯二人，彎弓傅矢，乘小船欲還仁營。水盛船覆，失弓矢，獨抱船覆水中，為羽所得，立而不跪。羽謂曰：「卿兄在漢中，我欲以卿為將，不早降何為？」
10. 1 2  陳壽. 〈魏書：二李臧文呂許典二龐閻傳 - 龐德傳〉. 《《三國志》》. 遂為羽所殺。太祖聞而悲之，為之流涕，封其二子為列侯。文帝即王位，乃遣使就德墓賜諡……
11. 1 2  陳壽（著）；裴松之（注）. 〈魏書：二李臧文呂許典二龐閻傳 - 龐德傳〉. 《《三國志》》. 〈王隱蜀記曰：鍾會平蜀，前後鼓吹，迎德屍喪還葬鄴，冢中身首如生。臣松之案德死於樊城，文帝即位，又遣使至德墓所，則其屍喪不應在蜀。此王隱之虛說也。〉

| * 睇
* 傾
* 改
漢末同三國時嘅人物 |
| --- |
| 政治人物 | 

|  |  |
| --- | --- |
| 東漢 | 漢靈帝 ‧ 弘農王 ‧ 漢獻帝 |
| 曹魏 | 魏武帝 ‧ 魏文帝 ‧ 魏明帝 ‧ 邵陵厲公 ‧ 高貴鄉公 ‧ 魏元帝 |
| 蜀漢 | 漢昭烈帝 ‧ 漢後主 |
| 東吳 | 吳武烈帝 ‧ 長沙桓王 ‧ 吳大帝 ‧ 會稽王 ‧ 吳景帝 ‧ 歸命侯 |
| 西晉 | 司馬昭 ‧ 司馬炎 |
| 其他 | 董卓 ‧ 公孫瓚 ‧ 劉表 ‧ 劉琮 ‧ 劉焉 ‧ 劉璋 ‧ 呂布 ‧ 馬騰 ‧ 孟獲 ‧ 袁紹 ‧ 袁術 ‧ 張角 ‧ 張魯 ‧ 公孫度 ‧ 公孫康 ‧ 公孫恭 ‧ 公孫淵 ‧ 韓遂 ‧ 劉繇 ‧ 袁譚 ‧ 袁尚 |

 |
| 后妃夫人 | 

|  |  |
| --- | --- |
| 東漢 | 董太后 ‧ 何太后 ‧ 董貴妃 ‧ 伏壽 ‧ 曹節 |
| 曹魏 | 卞夫人 ‧ 甄皇后 ‧ 郭女王 ‧ 懷皇后 |
| 蜀漢 | 甘夫人 ‧ 糜夫人 ‧ 孫夫人 ‧ 吳后 |
| 東吳 | 吳夫人 ‧ 大喬同小喬 ‧ 步練師 |
| 其他 | 黃夫人 ‧ 張春華 |

 |
| 官吏 | 

|  |  |
| --- | --- |
| 曹魏 | 郭嘉 ‧ 鮑勳 ‧ 賈詡 ‧ 陳登 ‧ 司馬朗 ‧ 司馬懿 ‧ 司馬孚 ‧ 司馬師 ‧ 徐庶 ‧ 荀攸 ‧ 荀彧 ‧ 丁儀 ‧ 董昭 ‧ 楊修 ‧ 鍾繇 ‧ 王朗 ‧ 劉曄 ‧ 滿寵 ‧ 程昱 ‧ 華歆 ‧ 許攸 ‧ 王凌 ‧ 衞瓘 ‧ 曹熊 ‧ 陳群 ‧ 龐淯 ‧ 邴原 ‧ 杜畿 ‧ 裴潛 |
| 蜀漢 | 龐統 ‧ 彭羕 ‧ 諸葛亮 ‧ 許靖 ‧ 孫乾 ‧ 馬良 ‧ 費褘 ‧ 蔣琬 ‧ 法正 ‧ 董允 ‧ 楊儀 ‧ 黃皓 ‧ 李嚴 |
| 東吳 | 張昭 ‧ 張紘 ‧ 孫邵 ‧ 諸葛瑾 ‧ 諸葛恪 ‧ 魯肅 ‧ 士燮 ‧ 虞翻 ‧ 孫峻 ‧ 孫綝 ‧ 步騭 ‧ 顧雍 ‧ 朱治 ‧ 濮陽興 ‧ 鍾離牧 |
| 西晉 | 王祥 ‧ 賈充 ‧ 衞瓘 |
| 其他 | 劉虞 ‧ 張讓 ‧ 趙忠 ‧ 曹嵩 ‧ 韓馥 ‧ 陳宮 ‧ 沮授 ‧ 田豐 ‧ 陶謙 ‧ 審配 ‧ 張楊 ‧ 楊彪 ‧ 馬日磾 ‧ 王允 ‧ 士孫瑞 ‧ 孔融 ‧ 臧洪 ‧ 李儒 ‧ 張邈 ‧ 張超 ‧ 蔡邕 ‧ 諸葛玄 ‧ 劉琦 ‧ 蒯良 ‧ 蒯越 ‧ 張松 ‧ 耿紀 |

 |
| 將領 | 

|  |  |
| --- | --- |
| 曹魏 | 龐德 ‧ 典韋 ‧ 夏侯惇 ‧ 夏侯淵 ‧ 許褚 ‧ 曹洪 ‧ 曹仁 ‧ 曹真 ‧ 徐晃 ‧ 張郃 ‧ 張遼 ‧ 于禁 ‧ 樂進 ‧ 郭淮 ‧ 賈逵 ‧ 鄧艾 ‧ 鄧忠 ‧ 鍾會 ‧ 夏侯傑 ‧ 夏侯霸 ‧ 夏侯楙 ‧ 曹爽 ‧ 曹彰 ‧ 曹休 ‧ 李典 ‧ 臧霸 ‧ 毌丘儉 ‧ 諸葛誕 ‧ 陳泰 |
| 蜀漢 | 黃忠 ‧ 劉封 ‧ 馬超 ‧ 嚴顏 ‧ 魏延 ‧ 關平 ‧ 關興 ‧ 關羽 ‧ 張飛 ‧ 張苞 ‧ 趙雲 ‧ 馬岱 ‧ 王平 ‧ 馬謖 ‧ 黃權 ‧ 鄧芝 ‧ 姜維 ‧ 諸葛瞻 ‧ 廖化 ‧ 雷銅 ‧ 孟達 ‧ 馬忠 ‧ 陳到 |
| 東吳 | 周瑜 ‧ 甘寧 ‧ 孫桓 ‧ 陸抗 ‧ 陸遜 ‧ 陸景 ‧ 周泰 ‧ 黃蓋 ‧ 呂蒙 ‧ 凌統 ‧ 凌操 ‧ 太史慈 ‧ 程普 ‧ 徐盛 ‧ 朱然 ‧ 丁奉 ‧ 潘璋 ‧ 蔣欽 ‧ 馬忠 ‧ 韓當 ‧ 呂範 ‧ 呂據 ‧ 陶璜 |
| 西晉 | 王濬 ‧ 羊祜 ‧ 杜預 |
| 其他 | 張寶 ‧ 張梁 ‧ 張燕 ‧ 馬元義 ‧ 皇甫嵩 ‧ 朱儁 ‧ 何進 ‧ 丁原 ‧ 華雄 ‧ 鮑信 ‧ 紀靈 ‧ 文醜 ‧ 顏良 ‧ 李傕 ‧ 郭汜 ‧ 張濟 ‧ 樊稠 ‧ 段煨 ‧ 徐榮 ‧ 胡軫 ‧ 張繡 ‧ 張任 ‧ 淳于瓊 ‧ 袁熙 ‧ 高幹 ‧ 笮融 ‧ 侯選 ‧ 程銀 ‧ 張橫 ‧ 成宜 ‧ 李堪 ‧ 馬玩 ‧ 楊秋 ‧ 梁興 ‧ 蘇飛 ‧ 李蒙 ‧ 王方 ‧ 董承 ‧ 楊奉 ‧ 韓暹 ‧ 黃祖 ‧ 高沛 |

 |
| 其他 | 華佗 ‧ 張仲景 ‧ 曹植 ‧ 曹沖 ‧ 孫紹 ‧ 王粲 ‧ 蔡琰 ‧ 彌衡 ‧ 成濟 ‧ 趙越 ‧ 馬休 ‧ 馬鐵 ‧ 管輅 ‧ 張苞 ‧ 左慈 ‧ 龐德公 ‧ 葛玄 |
| 睇埋 | 三國人物 ‧ 虛構人物 ‧ 虛構事件 |